0572.xml
مسلم لیگ (ن) کی حکومت اپنی آئینی مدت پوری کرے گی اور آئندہ انتخابات 5سال بعد ہوں گے وفاقی وزیر اطلاعات و نشریات و قومی ورثہ سینیٹر پرویز رشید کی علامہ اقبال انٹرنیشنل ائرپورٹ پر اخبار نویسوں سے بات چیت
لاہور ۔ 28ستمبر (اے پی پی) وفاقی وزیر اطلاعات، نشریات و قومی ورثہ سینیٹر پرویز رشید نے کہا ہے کہ پاکستان مسلم لیگ کی حکومت (ن) اپنی آئینی مدت پوری کرے گی اور آئندہ انتخابات 5سال بعد ہوں گے۔ اتوار کو یہاں علامہ اقبال انٹرنیشنل ائرپورٹ پراخبار نویسوں سے بات چیت کرتے ہوئے انہوں نے کہا کہ عوام نے پاکستان مسلم لیگ (ن) کو حکومت کیلئے مینیڈیٹ دیا اس لئے کسی کو وزیراعظم کے غیر آئینی استعفیٰ کا مطالبہ نہیں کرنا چاہیے۔ وفاقی وزیر اطلاعات نے کہا کہ پاکستان مسلم لیگ (ن) کی قیادت نے اپنے کارکنوں کو کبھی کسی کے خلاف ناشائستہ زبان استعمال کرنے کیلئے نہیں کہا جبکہ پاکستان تحریک انصاف کے چیئرمین عمران خان خود اشتعال انگیز تقریریں کر رہے ہیں اور لوگوں کو غلط زبان استعمال کرنے کیلئے اکسا رہے ہیں حتیٰ کہ عمران خان نے پارلیمنٹ اور پی ٹی وی پر حملہ کیلئے بھی اپنے کارکنوں کی حوصلہ افزائی کی۔ وفاقی وزیر اطلاعات نے کہا کہ حکومت نے برداشت کا مظاہرہ کیا اور دھرنوں میں کوئی رکاوٹ پیدا نہیں کی جسے وہ سیاسی جماعتوں کا جمہوری حسن سمجھتی ہے۔ انہوں نے کہا کہ لاہور میں پاکستان مسلم لیگ (ن) کے کارکنوں کی بڑی تعداد ہے جو تمام سیاسی جماعتوں کا بھی گھر ہے۔ انہوں نے کہا کہ ہماری جماعت نے کبھی اپنے کارکنوں کو دوسری جمہوری قوتوں کی بے عزتی کا درس نہیں دیا۔ پرویز رشید نے کہا کہ پاکستان مسلم لیگ (ن) فسادیوں کے حملوں کے ذریعے نہیں بلکہ محبت کے ذریعے دل جیتنے پر یقین رکھتی ہے۔ ایک سوال پر انہوں نے کہا کہ پی ٹی آئی کے ساتھ خوشگوار ماحول میں مذاکرات جاری تھے تاہم عمران خان نے اپنی مذاکراتی ٹیم پر بداعتمادی کا اظہار کرتے ہوئے مذاکراتی عمل کو ویٹو کیا۔ انہوں نے کہا کہ شیخ رشید نے عمران خان کے کانوں میں کوئی سرگوشی کی جنہوں نے مذاکراتی عمل کو اچانک ویٹو کر دیا۔ ایک سوال پر انہوں نے کہا کہ عمران خان کے پیچھے کوئی نہیں بلکہ وہ اس حوالے سے اپنے ہی کارکنوں کو دھوکہ دینے کی کوشش کر رہے ہیں۔ وفاقی وزیر نے کہا کہ حکومت مذاکرات پر یقین رکھتی ہے اور کھلے دل سے تنقید تسلیم کرتی ہے۔ انہوں نے عمران خان کو مشورہ دیا کہ وہ تشدد کے ذریعے تبدیلی کی پالیسی سے گریز کریں۔ پی ٹی آئی کے جلسے میں لوگوں کی شرکت کے متعلق انہوں نے کہا کہ عوام نے 2013ء کے انتخابات میں اپنا فیصلہ دے دیا جس میں مسلم لیگ (ن) کو 15ملین ووٹ اور پی ٹی آئی کو 7.5ملین ووٹ ملے تھے۔
APP
28.09.14
0572p.xml
عمران کیخلاف بھی نعرے لگ سکتے ہیں ،پرویز رشید
لاہور(اے پی پی)وزیراطلاعات پرویز رشید نے کہا ہے کہ تحریک انصاف سے مذاکرات صحیح سمت میں بڑھ رہے تھے،شیخ رشید کی سر گوشی پر عمران خان نے اپنی مذاکراتی ٹیم پر عدم اعتماد کرتے ہوئے مزاکرات کر ویٹوکر دیا،حکومت جمہوری آزادی میں رکاوٹ نہیں ڈالے گی،انتخابات پانچ سال بعد ہی ہوں گے،تشدد کے ذریعے تبدیلی کا راستہ اختیار نہ کیا جائے ۔میڈیا سے گفتگو کرتے ہوئے انہوں نے کہا کہ عوام نے حکومت کو پانچ سال کا مینڈیٹ دیا،وزیراعظم عوام کے ووٹ سے وزیراعظم بنے ہیں استعفی دینے کا مطالبہ بلاجواز ہے،حکومت نے کبھی بھی گئے ہم نے راستہ نہیں روکا،ہمیں دیکھ کر مخالفانہ نعرے لگانے والے سوچیں کل ان کے ساتھ بھی ایسا ہو سکتا ہے،ہم نے اپنے کارکنوں کو گالیان دینا اور مخالفانہ نعرے لگانے نہیں سکھائے ،عمران خان کے خلاف بھی نعرے لگ سکتے ہیں ۔عمران خان نے پارلیمنٹ اور پی ٹی وی پر حملہ کیلیے بھی اپنے کارکنوں کی حوصلہ افزائی کی۔حکومت نے برداشت کا مظاہراہ کیا ،مسلم لیگ (ن) فسادیوں کے حملوں کے حملوں کے ذریعے دل جیتنے پر یقین رکھتی ہے۔دوسری طرف سابق وزیر قانون پنجاب راناثناء اللہنے نجی ٹی وی سے گفتگو کرتے ہوئے کہا کہ عمران خان ضد کی عادت چھوڑ دیں تو حکومت اور پی ٹی وی کت درمیام مذاکراتی ڈیڈلائن ختم ہو سکتا ہے،پی ٹی آئی کے چےئرمین گو نواز گو کے نعرے لگوا کر پاگل خان بن چکے ہیں ۔ پی ٹی آئی کے خلاف بھی حکومت گو عمران گو کے نعرے لگواسکتی ہے ۔عمران خان کو سڑکوں کے بجائے پارلیمنٹ کا راستہ استعمال کرنا چاہئے۔
daily_waqt
29.09.14